龙济山野猿听经・斗鹌鹑
作者：无名氏
朝代：元

paragraphs: 想咱人尘世荣华，却便似朝霜暮霞。
空学星斗文章，逃不出萧何律法。
今古兴亡可鉴察，小生也不恋那。
我无意为官，无福受高车驷马。
(禅师云)先生。
岂不闻为官者，打一轮皂盖，列两行朱衣，亲戚称羡，乡党宾服，比那出家，较是不同也。
(正末云)太师，你那里知道小生的心事也呵！(唱)。